cyanic-selkie/wikianc huggingface dataset:
Αλεξανδρίνα του Μπάντεν
Βιογραφία
Η Αλεξανδρίνα Λουίζα Αμαλία Φρειδερίκη Ελισάβετ Σοφία ήταν η πρώτη κόρη του Λεοπόλδου της Βάδης και της Σοφίας της Σουηδίας.
Επειδή δεν απέκτησε απογόνους με τον σύζυγό της Ερνέστο της Σαξονίας-Κοβούργου & Γκότα, που απεβίωσε το 1893, τη διαδοχή του Δουκάτου δικαιούνταν ο μικρότερος αδελφός του Αλβέρτος (σύζυγος της Βικτωρίας του Ηνωμένου Βασιλείου). Επειδή όμως αυτός είχε αποβιώσει από το 1861, τον Ερνέστο διαδέχθηκε ο δευτερότοκος γιος του Αλβέρτου, Αλφρέδος, Δούκας του Εδιμβούργου.
Οικογένεια
Παντρεύτηκε το 1842 τον Ερνέστο Β΄ της Σαξονίας-Κοβούργου & Γκότα. Δεν απέκτησαν απογόνους.
Πηγές
Κατηγορία:Γερμανοί ευγενείς Κατηγορία:Οίκος του Τσέρινγκεν Κατηγορία:Πριγκίπισσες της Γερμανίας Κατηγορία:Πριγκίπισσες του Μπάντεν Κατηγορία:Πριγκίπισσες της Σαξονίας-Κόμπουργκ & Γκότα Κατηγορία:Γερμανίδες δούκισσες
The Balcony (Catfish and the Bottlemen)
Το "The Balcony" είναι το ντεμπούτο άλμπουμ των Catfish and the Bottlemen. Κυκλοφόρησε στις 12 Σεπτεμβρίου του 2014 στο Ηνωμένο Βασίλειο και στις 6 Ιανουαρίου του 2015 στις ΗΠΑ. Στις 9 Ιανουαρίου του 2015 ανακηρύχθηκε ασημένιο από την British Phonographic Industry. Παραγωγός ήταν ο Jim Abbiss, γνωστός για τις συνεργασίες του με τους Arctic Monkeys, τους Kasabian και την Adele. Το κομμάτι "Cocoon" συμπεριλαμβάνεται στο soundtrack του FIFA 15.
Κομμάτια
Όλα τα κομμάτια γράφτηκαν από τον Ryan Van McCann
Παραπομπές
Κατηγορία:Άλμπουμ του 2014
Εύβουλος ο Εφέσιος
Ο Εύβουλος ο Εφέσιος ήταν αρχαίος Έλληνας φιλόσοφος, του οποίου οι ακριβείς χρονολογίες θανάτου και γέννησης δεν είναι γνωστές σύμφωνα με τα Ελληνικά Χρονικά του Αττάλου. Καταγόταν από την Έφεσο, από όπου και η προσωνυμία του. Ήταν γιος του Καλλικράτη. Υπήρξε μαθητής του Λακύδη και του Βοήθου από τον Μαραθώνα. Περιλαμβάνεται στους φιλοσόφους της Μεγάλης Ακαδημίας.
Πηγές
Ευβουλος
Λειτουργική γλωσσολογία
Πολλοί λειτουργικοί γλωσσολόγοι βασίζουν τις έρευνες τους είτε στον Βρετανό γλωσσολόγο Τζον Ρούπερτ Φερθ, είτε στην Γλωσσολογική Σχολή της Πράγας των αρχών του 20ου αιώνα, είτε και στους δύο.
Η πολυτροπικότητα είναι ένας όρος της λειτουργικής γλωσσολογίας που προήλθε από την Συστημική-λειτουργική γλωσσολογία, την αξιόλογη έρευνα του Αυστραλού γλωσσολόγου Μάικλ Χάλιντεϋ, ο οποίος βασίστηκε με την σειρά του στην έρευνα του Φερθ. Η συστημική-λειτουργική γλωσσολογία είναι μία θεωρία της γλώσσας, η οποία έχει ως επίκεντρό της την λειτουργία της γλώσσας και αιτιολογεί την συντακτική δομή της γλώσσας.
Παραπομπές
Κατηγορία:Γλωσσολογία
Demoscene
Η demoscene είναι υποκουλτούρα της τέχνης των υπολογιστών η οποία ειδικεύεται στην παραγωγή demos (επιδείξεων), τα οποία είναι προγράμματα υπολογιστή και αποτελούνται από γραφικά που σχεδιάζονται σε πραγματικό χρόνο στην οθόνη, ζωγραφισμένα γραφικά και μουσική, συνδυασμένα και συγχρονισμένα αρμονικά μεταξύ τους με σκοπό να επιδείξουν τόσο τις δυνατότητες του υπολογιστή στον οποίο τρέχουν, όσο και τις ικανότητες των ανθρώπων που το έφτιαξαν τόσο ως μονάδες, όσο και ως ομάδα. Θα μπορούσε κανείς να πει ότι ένα demo θυμίζει σε πολλούς τομείς ένα video clip, μία παραγωγή προς τέρψη του θεατή.
Η demoscene πρωτοεμφανίστηκε κατά την οκτάμπιτη εποχή σε υπολογιστές όπως ο Commodore 64, o ZX Spectrum και ο Amstrad CPC, και έγινε δημοφιλής κατά την άνοδο των δεκαεξάμπιτων και τριανταδυάμπιτων οικιακών υπολογιστών (η Amiga και το Atari ST). Στα πρώιμα χρόνια, τα demos είχαν ισχυρή σύνδεση με το σπάσιμο λογισμικού. Όταν ένα σπασμένο πρόγραμμα ξεκίναγε, ο cracker ή η ομάδα του έπαιρναν τα εύσημα με μια γραφική εισαγωγή η οποία καλείται "crack intro" (συντομογραφία cracktro). Αργότερα, η παραγωγή εισαγωγών και αυτόνομων demos εξελίχθηκε σε μια νέα υποκουλτούρα ανεξάρτητη της πειρατικής.
Ελληνική demoscene
Κατηγορία:Πληροφορική και κοινωνία Κατηγορία:Ιστορία της τέχνης Κατηγορία:Καλλιτεχνικές τεχνικές
Κενενίσα Μπεκέλε
Ο Κενενίσα Μπεκέλε (γεννήθηκε 13 Ιουνίου 1982) είναι Αιθίοπας αθλητής, δρομέας μεγάλων αποστάσεων, τρεις φορές χρυσός Ολυμπιονίκης στα 5.000 και 10.000 μέτρα, ενώ έχει κερδίσει πέντε χρυσά σε παγκόσμια πρωταθλήματα. Θεωρείται ένας από τους σημαντικότερους δρομείς μεγάλων αποστάσεων όλων των εποχών.
Παραπομπές
Κατηγορία:Δρομείς μεγάλων αποστάσεων Κατηγορία:Μαραθωνοδρόμοι Κατηγορία:Αιθίοπες αθλητές του στίβου Κατηγορία:Αιθίοπες Ολυμπιονίκες Κατηγορία:Χρυσοί Ολυμπιονίκες του στίβου Κατηγορία:Αργυροί Ολυμπιονίκες του στίβου Κατηγορία:Αθλητές του στίβου στους Θερινούς Ολυμπιακούς Αγώνες 2004 Κατηγορία:Αθλητές του στίβου στους Θερινούς Ολυμπιακούς Αγώνες 2008 Κατηγορία:Αθλητές του στίβου στους Θερινούς Ολυμπιακούς Αγώνες 2012 Κατηγορία:Κάτοχοι μεταλλίων του Παγκοσμίου Πρωταθλήματος Στίβου Κατηγορία:Παγκόσμιοι πρωταθλητές στίβου Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Όρος Μπαντάι
thumb|250px|Το Μπαντάι-σαν το 2008 Το όρος Μπαντάι (磐梯山, Μπαντάι-Σαν), επίσης Αϊζού-Μπαντάι-σαν (会津磐梯山), Αϊζού-Φούτζι (会津富士) και Αϊζού-Νε (会津嶺), είναι ενεργό ηφαίστειο στην Ιαπωνία, στο νομαρχιακό διαμέρισμα Φουκουσίμα. Καταγεγραμμένες εκρήξεις του έλαβαν χώρα το 806 και το 1888. Το ηφαίστειο βρίσκεται στο νότιο άκρο του Εθνικού Πάρκου Μπαντάι Ασάσι, το δεύτερο μεγαλύτερο της Ιαπωνίας.
Περιγραφή
Το Μπαντάι βρίσκεται στο βόρειο άκρο του ηφαιστειακού τόξου της Ιαπωνίας. Κοντά στο βουνό βρίσκονται τα ηφαίστεια Αζουμα-γιάμα και Ανταταρα-γιάμα. Το ίδιο το Μπαντάι είναι είναι σύνθετο ηφαίστειο, το οποίο αποτελείται από πολλά αλληλοκαλυπτόμενα ανδεσιτικά στρωματοηφαίστεια. Η ψηλότερη κορυφή του Μπαντάι είναι το Ο-Μπαντάι, το οποίο έχει ύψος 1.819 μέτρα. Άλλες κορυφές περιλαβάνουν τα Κουσιγκαμίνε (1.636 μέτρα) και το Ακαχανι-γιάμα (1.430 μέτρα). Το Ο-Μπαντάι βρίσκεται σε μια καλντέρα με σχήμα πετάλου, η οποία δημιουργήθηκε από την κατάρρευση ενός παλιότερου ηφαιστείου πριν 40.000 χρόνια, η οποία συνοδεύτηκε από πλινιακή έκρηξη. Πριν την έκρηξη του 1888 υπήρχε άλλη μία κορυφή, η Κο-Μπαντάι, η οποία είχε ύψος 1.760 μέτρα, αλλά καταστράφηκε από την έκρηξη. Η έκρηξη κατέστρεψε την γύρω περιοχή και δημιούργησε αρκετές λίμνες και βάλτους. Σήμερα γύρω από το βουνό βρίσκεται πυκνό δάσος.
Ηφαιστειακή δραστηριότητα
Η ηφαιστειακή δραστηριότητα στο Μπαντάι ξεκίνησε πριν 250.000 με 230.000 χρόνια, όταν δημιουργήθηκαν οι κώνοι Κουσιγκαμίνε και Ακαχανι-γιάμα. Το Ο-Μπαντάι δημιουργήθηκε πριν 40.000 με 35.000 χρόνια σε μια καλντέρα με σχήμα πετάλου, η οποία δημιουργήθηκε από την κατάρρευση ενός παλιότερου ηφαιστείου. Το Κο-Μπαντάι δημιουργήθηκε πριν περίπου 50.000 χρόνια. Η τελευταία έκρηξη του ηφαιστείου που παρήγαγε μάγμα έλαβε χώρα πριν 25.000 χρόνια περίπου και από τότε όλες οι εκρήξεις είναι φρεατικές. Τα τελευταία 5.000 χρόνια στο Μπαντάι έχουν λάβει χώρα τέσσερις ισχυρές φρεατικές εκρήξεις, δύο από τις οποίες έλαβαν χώρα τους ιστορικούς χρόνους, το 806 και χίλια χρόνια μετά, το 1888. Υπάρχουν επίσης αναφορές για μικρότερες εκρήξεις το 1808 και το 1787, καθώς και αναφορές για εκρήξεις, οι οποίες όμως δεν έχουν επιβεβαιωθεί.
Η έκρηξη του 1888
thumb|center|450px|Πίνακας του Ουκιγιόε που απεικονίζει την έκρηξη του Μπαντάι το 1888 Τις αρχές του Ιουλίου 1888 στη περιοχή του Μπαντάι άρχισε να καταγράφεται αυξανόμενη σεισμική δραστηριότητα. Στις 15 Ιουλίου 1888 μια ισχυρή σεισμική δόνηση καταγράφηκε στις 7:30 π.μ. και ένα τέταρτο μετά άρχισε η πρώτη έκρηξη. Μαύρος καπνός έφτασε σε ύψος 1,5 με 2 χιλιομέτρων. Αυτή την έκρηξη ακολούθησαν άλλες 15 με 20 εκρήξεις. Σύμφωνα με μαρτυρίες, η τελευταία έκρηξη ήταν σχεδόν οριζόντια προς τα βόρεια και δημιούργησε μια στήλη στάχτης ύψους τεσσάρων χιλιομέτρων, ενώ δημιούργησε ρήγματα στο Κο-Μπαντάι. Σταχτη κατακάθησε μέχρι τις ακτές του Ειρηνικού. Δεν είναι επακριβώς γνωστό πότε κατέρρευσε το Κο-Μπαντάι. Μαρτυρίες κάνουν λόγω ότι κατάρρευσε κατά τη διάρκεια των πρώτων εκρήξεων, όμως φωτογραφίες δείχνουν ότι το Κο-Μπαντάι ήταν ακόμη όρθιο μιάμιση ώρα μετά την έναρξη της έκρηξης, δείχνοντας ότι η κατάρρευση έλαβε χώρα κάποια στιγμή στις 15 Ιουλίου. Την κατάρρευση ακολούθησαν πολλές μικρές εκρήξεις.
Η έκρηξη δημιούργησε την κατάρρευση μεγάλου μέρους του ηφαιστείου και ο όγκος της κατολίσθησης ήταν 1,5 κυβικό χιλιόμετρο και κάλυψε 34 τετραγωνικά χιλιόμετρα. Υπολογίζεται ότι η έκρηξη είχε ισχύ 4 στη κλίμακα VEI. Νερό από την έκρηξη που περιείχε καυτή στάχτη δημιούργησε μια καυτή βροχή που προκάλεσε εγκαύματα σε ανθρώπους που βρίσκονταν στους πρόποδες του βουνού. Συνολικά 70 άνθρωποι πέθαναν. Η κατολισθήση έθαψε 5 χωριά και σκότωσε μέρος του ζωϊκού κεφαλαίου. Τα ανθρώπινα θύματα της έκρηξης έφτασαν τα 461. Η έκρηξη συχνά συγκρίνεται με αυτή του όρους της Αγίας Ελένης το 1980, επειδή οδήγησε σε κατάρρευση μεγάλου μέρους του βουνού, όμως σε αντίθεση με εκείνη την έκρηξη που ήταν μαγματική, η έκρηξη του Μπαντάι ήταν αμιγώς φρεατική, καθώς δεν ανιχνεύτηκε νέο μάγμα στα αναβλήμματα. Οι εκρήξεις που προκαλεί κατολίσθηση μόνο εξαιτίας του ατμού ονομάζεται «έκρηξη τύπου Μπαντάι».
Παραπομπές
Κατηγορία:Ηφαίστεια της Ιαπωνίας Κατηγορία:Βουνά της Ιαπωνίας
Ιωάννης Α΄ ντε Νιβελέ
Ο Ιωάννης Α΄ ντε Νιβελέ Ιωάννης του Νιβελέ ή Νιβηλέ (γαλλικά : Jean de Nivelet) ήταν Γαλλικής καταγωγής ευγενής του Πριγκιπάτου της Αχαΐας, δεύτερος βαρώνος του Γερακίου στη Λακωνία.
Ήταν γιος και κληρονόμος στη Βαρωνία του Γάλλου ιππότη και σταυροφόρου Γκυ ντε Νιβελέ. Κατά μία εκδοχή ήταν αυτός που έχτισε κάστρο για τον έλεγχο των φέουδων του στην κορυφή ενός λόφου που του έδωσε το όνομα Κάστρο του Γερακίου, κατά άλλη εκδοχή ήταν ο πατέρας του, πολύ γρήγορα γύρω από το κάστρο αναπτύχθηκε οικισμός που ονομάστηκε Γεράκι. Το 1259 πήρε μέρος στην ατυχή για τους Φράγκους του Πριγκιπάτου Μάχη της Πελαγονίας. Πέθανε το 1262, κατά άλλους το 1261, δεν είναι γνωστό εάν πέθανε πριν την παράδοση του κάστρου στους Βυζαντινούς ή μετά.
Παραπομπές
Κατηγορία:Βαρώνοι του Πριγκιπάτου της Αχαΐας Κατηγορία:Βαρωνία του Γερακίου
Η άπιστη (ταινία 1946)
Η άπιστη (Αγγλικός τίτλος Deception) είναι φιλμ νουάρ του 1946 σκηνοθεσίας Έρβιν Ρέιπερ, βασισμένο στο θεατρικό Monsieur Lamberthier του Λουί Βερνέι, με πρωταγωνιστές τους Μπέτι Ντέιβις, Κλοντ Ρέινς και Πολ Χένριντ. Οι τρεις αυτοί ηθοποιοί είχαν συνεργαστεί ξανά με επιτυχία στην ταινία του 1942 Το ξέσπασμα μιας ψυχής (Now Voyager).
Πλοκή
Μετά τη λήξη του Β΄Παγκοσμίου Πολέμου, η ουγγρικής καταγωγής καθηγήτρια μουσικής Κριστίν Ράτκλιφ (Μπέτι Ντέιβις), εγκαθίσταται στην Αμερική πιστεύοντας ότι ο μεγάλος της έρωτας Κάρελ Νόβακ (Πολ Χένριντ) είναι νεκρός. Χρόνια αργότερα τον συναντά τυχαία σε ένα κοντσέρτο και οι δυο τους ξανασμίγουν. Η Κριστίν που έχει φτιάξει τη ζωή της στην Αμερική και είναι οικονομικά ευκατάστατη προσπαθεί να τον βοηθήσει να ορθοποδήσει και τον συστήνει στο μέντορά της τον περίφημο συνθέτη Χολίνιους (Κλοντ Ρέινς). Ο Χολίνιους που υπήρξε εραστής της Κριστίν, κάτι που η Κριστίν κρατάει κρυφό από τον Κάρελ, προτίθεται να προσλάβει τον Κάρελ ως σολίστα στο επόμενό του κοντσέρτο με απώτερο σκοπό την εκδίκηση. Όταν ο Κάρελ και η Κριστίν παντρεύονται ο Χολίνιους εκβιάζει την Κριστίν λέγοντάς της ότι θα αποκαλύψει την παλιά τους σχέση στον Κάρελ και η σύγκρουση μεταξύ των δυο πρώην εραστών έχει τραγικές συνέπειες.
Πληροφορίες παραγωγής
Η ταινία είναι βασισμένη σε θεατρική παράσταση του Λουί Βερνέι με τίτλο Monsieur Lamberthier, η οποία ανέβηκε για πρώτη φορά στο Παρίσι το 1927. Την επόμενη χρονιά η παράσταση ανέβηκε στο Μπρόντγουέι με τίτλο Jealousy και πρωταγωνιστές τη Φέι Μπέιντερ και τον Τζον Χάλιντεϊ. Ενώ το 1929 ακολούθησε και η πρώτη κινηματογραφική μεταφορά με τους Τζιν Ιγκλς και Φρέντρικ Μαρτς. Το ενδιαφέρον του κοινού για την παράσταση ανανεώθηκε 17 χρόνια αργότερα όταν το 1946 η παράσταση ανέβηκε στο Μπρόντγουεϊ με τίτλο Obsession και πρωταγωνιστές την Εουτζινί Λεοντόβιτς και τον Μπάζιλ Ράθμποουν. Την ίδια χρονιά η εταιρία παραγωγής Warner Bros. αγόρασε τα δικαιώματα του θεατρικού, έχοντας σκοπό την κινηματογραφική του μεταφορά με πρωταγωνιστές τη Μπάρμπαρα Στάνγουικ και τον Πολ Χένριντ. Ο ρόλος της Κριστίν πήγε τελικά στη Μπέτι Ντέιβις που ήταν εμπορικότερη ηθοποιός του στούντιο την εποχή εκείνη. Η ταινία επανένωσε τη Ντέιβις με τους ηθοποιούς Κλοντ Ρέινς και Πολ Χένριντ, καθώς και με το σκηνοθέτη Έρβιν Ρέιπερ με τους οποίους είχε γυρίσει το άκρως επιτυχημένο Το ξέσπασμα μιας ψυχής (Now Voyager) το 1942. Το κόστος της παραγωγής ήταν υψηλό και παρά το γεγονός ότι η ταινία έλαβε θετικές κριτικές δεν είχε ιδιαίτερη απήχηση στο κοινό. Ήταν η πρώτη ταινία της Ντέιβις που έχασε χρήματα για τη Warner Bros., ακολούθησε μια σειρά μέτριων ή αποτυχημένων φιλμ μέχρι και την ταινία του 1949 Το μυστικό του δάσους (Beyond The Forest) που την ανάγκασε να εγκαταλείψει την εταιρία.
Η μουσική για το Κοντσέρτο για τσέλο του Χολίνιους έγινε από το συνθέτη Έριχ Βόλφγκανγκ Κόρνγκολντ. Τα χέρια του Χένριντ στη σκηνή που παίζει πιάνο ντουμπλαρίστηκαν από δυο βιολοντσελίστες.
Γερμανική Σταυροφορία, 1096
Η Γερμανική Σταυροφορία του 1096 ήταν τμήμα της Α' Σταυροφορίας. Οι Σταυροφόροι ήταν σχεδόν όλοι Γερμανοί αγρότες υπό την αρχηγία της αριστοκρατίας και του κλήρου και επιτέθηκαν εναντίον των Εβραίων. Ήταν το πρώτο οργανωμένο Πογκρόμ, το οποίο οι Εβραίοι ονομάζουν Γκεζερότ Τατνού.
Προσκήνιο
Τα κηρύγματα των ιερέων της πρώτης Σταυροφορίας επέφεραν, εκτός των άλλων, και έναν έντονο αντισημιτισμό. Οι απλοί άνθρωποι πίστευαν ότι η κατάληψη των Ιεροσολύμων και η ίδρυση ενός χριστιανικού κράτους θα έφερνε την δευτέρα παρουσία και θα προσηλύτιζε τους Ιουδαίους. Στη Γερμανία και τη Γαλλία του μεσαίωνα, οι Εβραίοι θεωρούντο το ίδιο εχθροί όπως και οι Μουσουλμάνοι. Τους κατηγορούσαν ότι είχαν σταυρώσει τον Ιησού και γι'αυτό τους μισούσαν. Άλλωστε πολλοί από αυτούς θεωρούνταν εύποροι, αφού ασχολούνταν με οικονομικές συναλλαγές, αφού η καθολική εκκλησία απαγόρευε στους χριστιανούς την πίστωση και τον τοκισμό. Οι Σταυροφόροι λοιπόν προτίμησαν να κάνουν την Σταυροφορία στα κοντινά Ευρωπαϊκά εδάφη, αντί να πορευτούν χιλιάδες χιλιόμετρα ως την Ιερουσαλήμ. Η πρώτη επίθεση φημολογήθηκε ότι έγινε στην Ρουέν, όπου Εβραίοι έπεσαν θύμα βιαιοπραγίας. Τον Δεκέμβριο του 1095 οι εβραϊκές κοινότητες της βόρειας Γαλλίας σύνταξαν επιστολή στους Εβραίους της περιοχής του Ρήνου για να τους προειδοποιήσουν για τον ερχομό των Σταυροφόρων. Οι Εβραίοι του Ρήνου απήντησαν ότι δεν φοβούνται και παρέδωσαν στον Πέτρο τον Ερημίτη μια δική τους επιστολή, στην οποία καλούσαν τους ομoθρήσκους τους να ενισχύσουν την προσπάθεια του Πέτρου και να του προσφέρουν διατροφή.
Ο Φόλκμαρ και ο Γκότσαλκ
Την άνοιξη του 1096 πολλές μικρές ομάδες ιπποτών και αγροτών ξεκίνησαν παροτρυνόμενοι από τους ιεροκήρυκες από όλα τα μέρη της Γερμανίας και της Γαλλίας. Φόλκμαρ ήταν το όνομα του ιερέα που ξεσήκωσε στα τέλη Απριλίου στην κοιλάδα του Ρήνου τον λαό με σκοπό να συναντήσει τους Σταυροφόρους του Πέτρου του Ερημίτη. Επιτέθηκαν εναντίον των Εβραίων στο Μαγδεβούργο και, αργότερα, στις 30 Ιουνίου στην Πράγα. Διαλύθηκαν τελικά από τους Ούγγρους.
Ένας άλλος, ο Γκότσαλκ, ήταν ιερέας που είχε μείνει πίσω όταν ο Πέτρος ο Ερημίτης είχε ξεκινήσει στις 20 Απριλίου. Ο Γκότσαλκ οδήγησε Σταυροφόρους από την κοιλάδα του Ρήνου και από την Λωρραίνη πορευόμενος κατά μήκος του Ρήνου και διαμέσου της Βαβαρίας μέχρι την Ουγγαρία. Καθ οδόν επιτίθεντο στους Εβραίους, π.χ. στο Ρέγκενσμπουρκ. Διαλύθηκαν επίσης από τους Ούγγρους.
Ο Γράφος Έμιχο
Το μεγαλύτερο από τα τάγματα των Σταυροφόρων που επιτέθηκαν στους Εβραίους ήταν αυτό που οδηγούσε ο Γράφος Έμιχο. Είχε δύναμη 10.000 ανδρών. Μέχρι και Εγγλέζοι είχαν πάρει μέρος. Κινήθηκαν κατά μήκος του Ρήνου, του Μάιν και του Δούναβη.
Εξωτερικοί σύνδεσμοι
Κατηγορία:Σταυροφορίες
Διαίρεση Τσιταγκόνγκ
μικρογραφία|Χάρτης των επαρχιών της διαίρεσης Τσιταγκόνγκ Η Διαίρεση Τσιταγκόνγκ, επίσημα γνωστή ως Διαίρεση Τσατογκράμ, είναι μια από τις οκτώ διαιρέσεις του Μπανγκλαντές. Είναι η μεγαλύτερη διαίρεση από τις οκτώ της χώρας. Καλύπτει τις νοτιοανατολικότερες περιοχές της χώρας, με συνολική έκταση 33.771,18 τ.χλμ. και είχε πληθυσμό 28.423.019 κατοίκων στην απογραφή του 2011. Η διαίρεση Τσιταγκόνγκ περιλαμβάνει την ηπειρωτική επαρχία Τσιταγκόνγκ και τις γειτονικές Λοφώδεις Διαδρομές της Τσιταγκόνγκ.
Η διαίρεση Τσιταγκόνγκ συμπεριλαμβάνει το Κοξσμπαζάρ, το οποίο περιέχει μια από τις μεγαλύτερες φυσικές παραλίες στο κόσμο, καθώς και τη Νήσο του Αγίου Μαρτίνου, τον μοναδικό κοραλλιογενή ύφαλο του Μπανγκλαντές.
Διοίκηση
Η επαρχία Τσιταγκόνγκ υποδιαιρείται σε 11 επαρχίες (ζίλα) και μετά σε 99 υποεπαρχίες (ουπαζίλα). Οι πρώτες έξι επαρχίες στον πίνακα αποτελούν το βορειοδυτικό κομμάτι (37.6%) της διαίρεσης, ενώ οι υπόλοιπες πέντε αποτελούν το νοτιοανατολικό κομμάτι (62.4%). Τα δύο μέρη χωρίζονται από το χαμηλότερο (ή Μπανγκλαντεσιανό) μέρος του ποταμού Φένι. Οι υψίπεδες επαρχίες Χαγκρατσχάρι, Ρανγκαμάτι και Μπανταρμπάν συναποτελούν την περιοχή προηγουμένως γνωστή ως Λοφώδεις Διαδρομές της Τσιταγκόνγκ. Πριν το 1995, οι τέσσερις επαρχίες της διαίρεσης Σιλχέτ επίσης αποτελούσαν μέρος της διαίρεσης Τσιταγκόνγκ.
Πηγές
Τα στοιχεία των απογραφών του 1991, 2001 και 2011 προέρχονται από την Πτέρυγα Απογραφής Πληθυσμού της Στατιστικής Υπηρεσίας του Μπανγκλαντές. Τα στοιχεία της απογραφής του 2011 βασίζονται στα προκαταρκτικά αποτελέσματα.
Εξωτερικοί σύνδεσμοι
Τσιταγκονγκ
Βόλφγκανγκ Ράιτερμαν
Ο Βόλφγκανγκ Ράιτερμαν (Wolfgang „Woolie“ Reitherman, 26 Ιουνίου 1909 - 22 Μαΐου 1985) ήταν Γερμανός εικονογράφος, με καριέρα στις Ηνωμένες Πολιτείες Αμερικής.
Ήταν ένας από τους Disney's Nine Old Men. Καμιά φορά αναφέρεται και ως Γούλι Ράιτερμαν (Woolie Reitherman). Άρχισε να δουλεύει για τη Disney, τη δεκαετία του 1930, και εργάστηκε εκεί είτε ως σκηνοθέτης είτε ως animator, σε ταινίες όπως Η Χιονάτη και οι επτά νάνοι (1937), Πινόκιο (1940), Ντάμπο, το ελεφαντάκι (1941), Η Αλίκη στη Χώρα των Θαυμάτων (1951), Τα 101 σκυλιά της Δαλματίας (1961), Οι Αριστόγατες (1970) και άλλες. Για τη συνολική του προσφορά στην εταιρεία η Disney τον ονόμασε, μετά θάνατο, Disney Legend.
Εξωτερικοί σύνδεσμοι
Κατηγορία:Άνθρωποι της Disney Κατηγορία:Αμερικανοί animators Κατηγορία:Σκηνοθέτες κινουμένων σχεδίων Κατηγορία:Αμερικανοί σκηνοθέτες κινηματογράφου
Δρυμάρια Φθιώτιδας
Τα Δρυμάρια ή Δερμάρια είναι πολύ μικρός παραθαλάσσιος οικισμός και παραλία της Στερεάς Ελλάδας στην Περιφερειακή Ενότητα Φθιώτιδας.
Αεροδρόμιο του Εδιμβούργου
Το Αεροδρόμιο του Εδιμβούργου (αγγλικά: Edinburgh Airport) είναι ένα αεροδρόμιο που βρίσκεται στο προάστειο Ίνγκλιστον του Εδιμβούργου. Το 2014 ήταν το πιο πολυσύχναστο αεροδρόμιο της Σκωτίας, με πάνω από 10,2 εκατομμύρια επιβάτες να περνάνε από αυτό. Ήταν, επίσης, το έκτο πιο πολυσύχναστο αεροδρόμιο στο Ηνωμένο Βασίλειο, με βάση το σύνολο των επιβατών. Βρίσκεται 9,3 χιλιόμετρα δυτικά του κέντρου της πόλης και ακριβώς έξω από τον αυτοκινητόδρομο Μ8. Αξιοσημείωτο είναι επίσης πως το αεροδρόμιο του Εδιμβούργου συνδέεται με πάνω από 140 προορισμούς σε όλο τον κόσμο, μέσω περισσοτέρων από 40 αεροπορικών εταιρειών. Τέλος το αεροδρόμιο αυτό ανήκει στην εταιρεία Global Infrastructure Partners, που διαχειρίζεται το Διεθνές Αεροδρόμιο Γκάτγουικ και το Αεροδρόμιο της Πόλης του Λονδίνου.
Δρυμάρια Φθιώτιδας
Γεωγραφία
Τα Δρυμάρια βρίσκονται στα βόρεια παράλια του Στενού Αρτεμισίου και ένα μικρό κόλπο με βοτσαλωτή παραλία. Απέχει 46 χλμ. Α.-ΒΑ. από τη Στυλίδα (έδρα του δήμου) και 4 χλμ. Α. από τη Γλύφα και το πορθμείο με τον Αγιόκαμπο Ευβοίας. Βόρεια είναι ο αρχαιολογικός χώρος της αρχαίας Αντρώνας όπου έχουν βρεθεί ταφικοί κύκλοι των πρώιμων μυκηναϊκών χρόνων (4ος αιώνας π.χ.) καθώς και σπήλαια που συνδέουν την περιοχή με τη λατρεία της θεάς Δήμητρας. Ως ξεχωριστός οικισμός αναφέρεται για πρώτη φορά το 2011 να απογράφεται στο δήμο Στυλίδος. Σύμφωνα με το Πρόγραμμα «Καλλικράτης», μαζί με τη Γλύφα, τον Φανό, το Λιμάνι Βαθυκοίλου και το Παγώνι αποτελούν την τοπική κοινότητα Γλύφας που υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 έχει πληθυσμό 2 κατοίκους.
Αεροδρόμιο του Εδιμβούργου
Εξωτερικοί σύνδεσμοι
Κατηγορία:Αεροδρόμια στην Σκωτία
Δρυμάρια Φθιώτιδας
Εξωτερικοί σύνδεσμοι
Κατηγορία:Δήμος Στυλίδας Κατηγορία:Χωριά του νομού Φθιώτιδας
Γιόαν Έντμουντσον
Ο Γιόαν Έντμουντσον  (γεννηθείς στις 26 Ιουλίου 1991) είναι ένας διεθνής ποδοσφαιριστής από τα Νησιά Φερόες που παίζει στην Όντενσε Μπόλντκλουμπ. Αγωνίζεται είτε ως μέσος είτε ως επιθετικός.
Καριέρα
Ο Γιόαν Έντμουντσον ξεκίνησε την καριέρα του από την B68 Toftir. Το Δεκέμβριο του 2009, πήγε δανεικός στην Νιούκαστλ μέχρι το τέλος της σεζόν. Έκανε ντεμπούτο με την νέα του ομάδα σε ένα φιλικό με αντίπαλο την Norwich City στις 25 Ιουλίου 2010. Στις 7 Ιανουαρίου 2011 ο Έντμουντσον εντάχθηκε στην Gateshead, με την οποία έκανε ντεμπόυτο την επόμενη μέρα με αντίπαλο την Kidderminster Harriers. Στις 15 Ιανουαρίου 2001 σκόραρε το πρώτο του γκολ με αντίπαλο την Hampton & Richmond Borough. Στις 15 Φεβρουαρίου 2012 υπέγραψε στη Viking.
Διεθνής καριέρα
Έκανε το ντεμπούτο του στην Εθνική Νήσοι Φερόε τον Αύγουστο του 2009 με αντίπαλο τη Γαλλία. Έχει 13 συμμετοχές και 1 γκολ. Το γκολ το πέτυχε στις 11 Αυγούστου 2010 στα προκριματικά του Euro 2012 με αντίπαλο την Εσθονία.
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές Εθνικής Νήσων Φερόε Κ21 Κατηγορία:Ποδοσφαιριστές Νιούκασλ Γιουνάιτεντ Κατηγορία:Ποδοσφαιριστές Γκέιτσχεντ ΦΚ Κατηγορία:Ποδοσφαιριστές ΦΚ Φρεντερίτσια Κατηγορία:Ποδοσφαιριστές Β68 Τόφτιρ Κατηγορία:Ποδοσφαιριστές Βίκινγκ ΦΚ Κατηγορία:Ποδοσφαιριστές Σουπερλίγκα Δανίας Κατηγορία:Ποδοσφαιριστές Όντενσε Μπόλντκλουμπ Κατηγορία:Ποδοσφαιριστές Χάβναρ Μπόλτφελαγκ Κατηγορία:Ποδοσφαιριστές Άργκιρ Μπόλτφελαγκ Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο) Κατηγορία:Ξένοι ποδοσφαιριστές στη Δανία Κατηγορία:Ποδοσφαιριστές ΣΚ Μπέβερεν
Αεροδρόμιο Λινάτε
Το αεροδρόμιο Λινάτε είναι το τρίτο διεθνές αεροδρόμιο του Μιλάνου, της δεύτερης μεγαλύτερης πόλης και μεγαλύτερης αστικής περιοχής της Ιταλίας, μετά το αεροδρόμιο Μαλπένσα και το αεροδρόμιο Όριο αλ Σέριο. Με 9.233.475 επιβάτες το 2018, είναι το πέμπτο πιο πολυσύχναστο αεροδρόμιο στην Ιταλία και χρησιμοποιείται ως κόμβος από την ITA Airways.
Το αεροδρόμιο συνδέεται με την πόλη του Μιλάνου με τη γραμμή M4 του μετρό.
Παραπομπές
Κατηγορία:Κτίρια και κατασκευές στο Μιλάνο Κατηγορία:Αεροδρόμια στην Ιταλία Κατηγορία:Λήμματα που περιέχουν κείμενο στα ιταλικά
Κάστρο του Ναυαρίνου
Με την ονομασία Κάστρο του Ναυαρίνου (ή Κάστρο της Πύλου) αναφέρονται δυο οχυρωματικοί περίβολοι στον κόλπο του Ναυαρίνου στη Μεσσηνία:
Εύβουλος ο ποιητής
Ο Εύβουλος ο ποιητής ήταν αρχαίος Έλληνας Αθηναίος ποιητής της κλασικής περιόδου.
Καταγόταν από την Αθήνα όπου και άκμασε τον 4ο αιώνα π.Χ.. Ανήκε στη λεγόμενη Μέση κωμωδία έχοντας γράψει περισσότερα από 100 έργα στα οποία έχει διασώσει πολλά αποσπάσματα του Ευριπίδη.
Πηγές
Κατηγορία:Αρχαίοι Έλληνες κωμικοί ποιητές Κατηγορία:Αρχαίοι Αθηναίοι Κατηγορία:Ποιητές Μέσης Κωμωδίας
Αεροδρόμιο Θεσσαλονίκης «Μακεδονία»
Το Διεθνές Αεροδρόμιο Θεσσαλονίκης «Μακεδονία» (συντομογραφίες: IATA: SKG, ICAO: LGTS, ΥΠΑ: ΚΑΘΜ), παλαιότερα γνωστό ως Διεθνής Κρατικός Αερολιμένας Θεσσαλονίκης «Μακεδονία», βρίσκεται 15 χλμ. νοτιοανατολικά από την πόλη της Θεσσαλονίκης, στο Δήμο Θέρμης και το 2008 ήταν το τρίτο σε κίνηση αεροδρόμιο της Ελλάδας. Παλιότερα ονομαζόταν «Κρατικός Αερολιμένας Μίκρας Θεσσαλονίκης», αλλά το 1992 έλαβε το όνομα της Μακεδονίας, ως το μεγαλύτερο σε έκταση γεωγραφικό διαμέρισμα της Ελλάδας. Εξυπηρετεί τοπικές και διεθνείς πτήσεις προς Ευρωπαϊκές χώρες. Λειτουργεί ολόκληρο το 24ωρο ως επιβατικός και εμπορευματικός σταθμός με 14 θέσεις στάθμευσης αεροσκαφών όλων των μεγεθών. Στο αεροδρόμιο στεγάζονται επίσης μοίρες της Πολεμικής Αεροπορίας και η Αερολέσχη Θεσσαλονίκης, η οποία λειτουργεί 24 ώρες την ημέρα και διαθέτει ελαφρά αεροσκάφη προς ενοικίαση.
Ιστορία
Κατά τη διάρκεια του Α΄ Παγκοσμίου Πολέμου η περιοχή που σήμερα βρίσκεται ο αερολιμένας χρησιμοποιούνταν ως αεροδρόμιο και συνέχισε να λειτουργεί έτσι και στον Β΄ Παγκόσμιο Πόλεμο. Στη γερμανική κατοχή σημαντικά έργα μείζουσας σημασίας έλαβαν χώρα, όπως η κατασκευή ενός διαδρόμου 600 μέτρων (2.000 πόδια), ενώ το 1947 ο αερολιμένας άρχισε να εξυπηρετεί πολιτική κίνηση για πρώτη φορά
Το 1950 ο ήδη υπάρχων (10/28) διάδρομος ασφαλτοστρώθηκε σε μήκος 1.800 μ. και το 1952 επεκτάθηκε σε μήκος 2.000 μ.. Την ίδια χρονιά ολοκληρώθηκε η κατασκευή του πρώτου αεροσταθμού, με τον πύργο ελέγχου στην οροφή. Ένα χρόνο αργότερα κατασκευάστηκε νέος διάδρομος (16/34). Το 1958 ο διάδρομος 10/28 ανακατασκευάστηκε και επεκτάθηκε σε συνολικό μήκος 2.440 μ. (μήκος πριν την επέκταση την θάλασσα), ενώ ο διάδρομος 16/34 επεκτάθηκε στα 2.400 μ., το 1972. Το 2004 τέθηκε σε λειτουργία ένας παράλληλος διάδρομος τροχοδρόμησης για τον διάδρομο 16/34.
Το Σεπτέμβριο του 1965 κατασκευάστηκε νέος αεροσταθμός σε νέα τοποθεσία (τρέχουσα τοποθεσία). Στη περίοδο μεταξύ 1968 και 1973, ο αεροσταθμός επεκτάθηκε, με την κατασκευή ενός δευτέρου ορόφου και του πρώτου ανισόπεδου κόμβου στον αυτοκινητόδρομο. Ο πύργος ελέγχου καταστράφηκε από τον σεισμό της Θεσσαλονίκης το 1978, και για αυτό το λόγο κατασκευάστηκε ένας νέος σε τοποθεσία διαφορετική από τον κύριο αεροσταθμό. Η επόμενη επέκταση του αεροσταθμού έλαβε χώρα σε δύο στάδια, με τα έργα να ξεκινούν το 1991 και το 1993 αντίστοιχα. Ο Δήμος Θεσσαλονίκης, ως Πολιτιστική Πρωτεύουσα της Ευρώπης το 1997, ανέλαβε έργα για την αισθητική αναβάθμιση, ανακαίνιση, εκσυγχρονισμό και αναδιοργάνωση των χώρων του αερολιμένα.
Ο αεροσταθμός έλαβε τη παρούσα μορφή του, όταν επιπλέον 19.000 μ2 προστέθηκαν στο δυτικό και το ανατολικό του τμήμα, με τα έργα να ολοκληρώνονται το Νοέμβριο του 2000 και τον Ιούνιο του 2003 αντίστοιχα. Η δυτική επέκταση περιελάμβανε τη διεύρυνση του χώρου διεθνών αναχωρήσεων (νέα περιοχή εκτός Σένγκεν), συμπεριλαμβανομένων νέων διοικητικών γραφείων, νέο ιατρείο και το νέο σταθμό ελέγχου των Ολυμπιακών Αερογραμμών. Η ανατολική επέκταση περιελάμβανε νέο χώρο ελέγχου ταξιδιωτών (check-in), νέους χώρους αναμονής και επιπλέον διοικητικά γραφεία για τις αεροπορικές εταιρείες. Σήμερα ο αεροσταθμός έχει συνολική επιφάνεια 32.000 μ2. Τέλος, κατά τη διάρκεια 2004-2006 κατασκευάστηκε ο νέος κόμβος από την εθνική οδό στο επίπεδο της εισόδου των αναχωρήσεων, και επίσης δημιουργήθηκαν νέοι χώροι στάθμευσης για αυτοκίνητα, λεωφορεία και ταξί. Το 1992 η ονομασία του αεροδρομίου άλλαξε από «Μίκρα» σε «Μακεδονία».
Τον Ιούνιο 2015, πραγματοποιήθηκε ένα σημαντικό γεγονός στην ιστορία του αεροδρομίου και της ελληνικής αεροπορίας. Η SkyGreece Airlines πραγματοποίησε τη πρώτη της υπερατλαντική πτήση από το Τορόντο του Καναδά με ενδιάμεση στάση στη Βουδαπέστη, λόγω περιορισμών του διαδρόμου στη Θεσσαλονίκη. Η πτήση αυτή ήταν προγραμματισμένη να πραγματοποιείται μία φορά κάθε εβδομάδα, αλλά η SkyGreece διέκοψε όλες της τις πτήσεις στα τέλη Αυγούστου 2015 εξ' αιτίας έλλειψης πόρων και ρίχνοντας την ευθύνη στους κεφαλαιακούς ελέγχους.
Το Δεκέμβριο 2015 οριστικοποιήθηκε η ιδιωτικοποίηση του Αερολιμένα Θεσσαλονίκης μαζί με άλλους 13 περιφερειακούς αερολιμένες της Ελλάδος, με την υπογραφή της συμφωνίας μεταξύ της κοινοπραξίας Fraport AG/Ομίλου Κοπελούζου και του Ταμείου Αξιοποίησης Ιδιωτικής Περιουσίας του Δημοσίου. Σύμφωνα με το περιεχόμενο της συμφωνίας, η κοινοπραξία θα διαχειρίζεται τα 14 αεροδρόμια για 40 χρόνια. Η έναρξη παραχώρησης έγινε στις 11 Απριλίου 2017.
Αεροσταθμοί
Τα κτήρια των αεροσταθμών αποτελούνται από τρία επίπεδα. Το νέο κτήριο αεροσταθμού που παραδόθηκε το 2020, ονομάζεται Τ2 και το παλαιότερο ονομάζεται Τ1. Τα επίπεδα εδάφους εξυπηρετούν μόνον αφίξεις και χωρίζονται σε δύο τμήματα: διεθνείς αφίξεις/εκτός Σένγκεν και εσωτερικές αφίξεις/εντός Σένγκεν. Ο αεροσταθμός Τ1 διαθέτει 3 ζώνες παραλαβής αποσκευών και ο αεροσταθμός Τ2 διαθέτει 4 ζώνες παραλαβής αποσκευών. Ο πρώτος όροφος εξυπηρετεί αποκλειστικά αναχωρήσεις και περιλαμβάνει επίσης εμπορικό κέντρο. Στο επίπεδο αυτό υπάρχουν 44 μετρητές check-in (28 στο Τ2 και 16 στο Τ1), 12 σημεία ασφαλείας και ελέγχου του αεροδρομίου για τους αναχωρούντες επιβάτες, χώροι αναμονής, μπαρ, καταστήματα πώλησης καπνού, καφετέριες, εστιατόρια, διάφορα γραφεία εταιρειών και 24 πύλες αναχώρησης. Ο αεροσταθμός Τ2 διαθέτει 12 πύλες αναχώρησης, με νούμερα 01 - 12, για εσωτερικές πτήσεις ή διεθνείς πτήσεις εντός Σένγκεν, ενώ ο Τ1 διαθέτει επιπλέον 12 πύλες αναχώρησης, με νούμερα 13 - 24, εκ των οποίων οι 2 πύλες αναχώρησης, με νούμερα 13 - 14, είναι για εσωτερικές πτήσεις ή διεθνείς πτήσεις εντός Σένγκεν, 4 πύλες αναχώρησης, με νούμερα 15 - 18, είναι εναλλασσόμενες πύλες αναχώρησης όπου ανάλογα με τις ανάγκες χρησιμοποιούνται είτε για εσωτερικές πτήσεις ή διεθνείς εντός Σένγκεν πτήσεις είτε για διεθνείς εκτός Σένγκεν πτήσεις και 6 πύλες αναχώρησης, με νούμερα 19 - 24, για διεθνείς εκτός Σένγκεν πτήσεις. Στο δεύτερο όροφο υπάρχουν εστιατόρια και μερικά μπαρ με θέα τους διαδρόμους.
Επιπλέον, πέρα από το κατάστημα αφορολογήτων ειδών, υπάρχουν καταστήματα πώλησης παραδοσιακών προϊόντων, χρυσαφικών, αξεσουάρ και ένδυσης. Οι επιβάτες μπορούν να χρησιμοποιήσουν το δωρεάν Wi-Fi δίκτυο με την ονομασία Fraport-Free, τα μηχανήματα φόρτισης κινητών συσκευών και τα καροτσάκια μεταφοράς αποσκευών. Υπάρχει επίσης γραφείο του Ελληνικού Οργανισμού Τουρισμού. Ταχυδρομείο και τα μηχανήματα αυτόματης ανάληψης χρημάτων βρίσκονται στο χώρο αναχωρήσεων. Τέλος υπάρχουν αρκετές εταιρείες ενοικίασης οχημάτων.
Υπάρχουν δύο χώροι αναμονής επιβατών:
Αερολέσχη
Ο αερολιμένας είναι επίσης έδρα της Αεροπορικής Ακαδημίας «Αίολος» και της Αερολέσχης Θεσσαλονίκης. Και οι δύο προσφέρουν μαθήματα εκμάθησης για πιλότους.
Επέκταση διαδρόμου 10/28
μικρογραφία|Αεροφωτογραφία του αεροδρομίου, που δείχνει τη πρόοδο των εργασιών επέκτασης του διαδρόμου. thumb|Η σχεδιαζόμενη επέκταση του διαδρόμου|αριστερά|206x206εσ
Το έργο υπεγράφη στις 31 Οκτωβρίου 2005 και η ημερομηνία ολοκλήρωσης είχε οριστεί αρχικά τον Ιούλιο του 2011, αλλά εξ' αιτίας οικονομικών προβλημάτων της κατασκευάστριας εταιρείας, αντιδράσεις περιβαλλοντικών οργανώσεων και κατοίκων της περιοχής, οι οποίοι φοβούνται πιθανούς οικολογικούς κινδύνους με την επέκταση της στεριάς εντός θαλάσσης, το έργο έμεινε πίσω. Τελικά ολοκληρώθηκε στις 31 Μαρτίου 2019, μετά από καθυστέρηση τουλάχιστον 8 ετών και τεράστια αύξηση του συνολικού κόστους. . Παραδόθηκε για επιβατική χρήση 11 Σεπτεμβρίου 2020 στις 07.45 το πρωί μετά από 15 χρόνια που ήταν κλειστός λόγω εργασιών επέκτασης του.
Η επέκταση του διαδρόμου επιτρέπει την προσγείωση μεγαλύτερων αεροσκαφών και υπερατλαντικών πτήσεων και αύξησε την ασφάλεια, μιας και τα αεροσκάφη θα έχουν μεγαλύτερη ευελιξία και οπτική επαφή σε μέρες με κακές καιρικές συνθήκες καθώς θα διαθέτει και σύστημα ILS.
Επιπλέον, τον Ιανουάριο του 2019 ανακοινώθηκε πως από τον Οκτώβριο του 2019 θα ισχύσουν νέες διαδικασίες προσέγγισης αεροσκαφών μέσω του σύγχρονου συστήματος πλοήγησης PBN (Performance Based Navigation), το οποίο χρησιμοποιεί δορυφορικό σήμα για την ασφαλή καθοδήγηση & προσγείωση των αεροσκαφών, αντί για ραδιοϋποβοηθήματα στο έδαφος. Δεν έχει αποσαφηνιστεί ακόμα εάν οι προσεγγίσεις θα γίνονται μέσω RNAV/LNAV ή RNP(GNSS). Ωστόσο, σύμφωνα με το EGNOS, από τις 31/12/2019 η προσέγγιση στο διάδρομο 34 γίνεται μέσω LPV (υποκατηγορία του PBN), κάτι το οποίο δύναται (θεωρητικά) να μειώσει σημαντικά το κρίσιμο υψόμετρο (Decision Height, "minimums") σε επίπεδα ILS-CATI. Οι νέες αυτές τεχνολογίες βοηθούν σημαντικά την προσγείωση των αεροσκαφών στο διάδρομο 34 σε συνθήκες χαμηλής νέφωσης, από τη στιγμή που το επίγειο σύστημα αυτόματης προσγείωσης ILS-CATII είναι εγκατεστημένο μόνο στο διάδρομο 16.
Έργα κατά τη διάρκεια παραχώρησης του αεροδρομίου στη Fraport-Greece
Στις 22 Μαρτίου 2017, η Fraport-Greece παρουσίασε τα σχέδια όλων των αεροδρομίων, μεταξύ αυτών και του αεροδρομίου Θεσσαλονίκης.
Οι εργασίες που πραγματοποιήθηκαν στo αεροδρόμιo με την ανάληψη της λειτουργίας τους από τη Fraport Greece ήταν οι ακόλουθες:
Ενώ το Δεκέμβριο του 2020, ολοκληρώθηκαν από τη Fraport Greece τα ακόλουθα έργα:
right|thumb|Ο χώρος αναχωρήσεων επάνω, ο χώρος αφίξεων κάτω.
Κίνηση επιβατών και φορτίων
thumb|Ιστορικό επιβατών στο αεροδρόμιο Μακεδονία για την περίοδο 1994-2010. Μεταξύ του 1994 και του 2010, το αεροδρόμιο Μακεδονία γνώρισε αύξηση της κίνησης επιβατών κατά 76%, από 2,2 εκατομμύρια το 1994 σε 3,9 εκατομμύρια το 2010. Μεταξύ του 2003 και του 2008 υπήρξε αύξηση του αριθμού επιβατών κατά 19,1% από 3,5 εκατομμύρια σε 4,2 εκατομμύρια που αποτελεί και το ρεκόρ.
Εκτός από επιβάτες, από το αεροδρόμιο Μακεδονία διακινήθηκαν 8.200 τόνοι φορτίου το 2010, που αποτελεί σημαντική πτώση σε σχέση με τους 21.400 τόνους το 1997.
Σύνδεση με την πόλη
Το Αεροδρόμιο συνδέεται με τον Σιδηροδρομικό Σταθμό Θεσσαλονίκης, το Σταθμό Υπεραστικών Λεωφορείων «Μακεδονία», το ΚΤΕΛ Χαλκιδικής και με τον Ανατολικό Σταθμό Μετεπιβίβασης ΙΚΕΑ μέσω λεωφορειακών γραμμών του ΟΑΣΘ. Έχει προβλεφθεί μελλοντικός σταθμός στο Μετρό Θεσσαλονίκης, μέσω υπέργειας επέκτασης της κατασκευαζόμενης επέκτασης της Καλαμαριάς.
Εξωτερικοί σύνδεσμοι
Θεσσαλονίκη Αερολιμένας Μακεδονία Αερολιμενας Μακεδονια Θεσσαλονίκη
Ζακ και Κόντι, εν πλω
Η σειρά Ζακ & Κόντι, εν Πλω (επίσης γνωστό ως Ζακ και Κόντι: Σκανδαλιές στο Καράβι) είναι η συνέχεια της γνωστής σειράς του Disney Channel, Ζακ και Κόντι: σκανταλιές στο ξενοδοχείο (The Suite Life of Zack & Cody)''. Η σειρά ακολουθεί τα 13χρονα δίδυμα αδέλφια Ζακ και Κόντι Μάρτιν να μεταφέρονται από το ξενοδοχείο στο πλοίο μαζί με τη Λόντον Τίπτον, την ιδιοκτήτρια (και του ξενοδοχείου και του πλοίου) στο καράβι SS Τίπτον, όπου θα παρακολουθήσουν μαθήματα στο "Seven Seas High" με δασκάλα την Emma Tutweiler ενώ ο κ. Moseby είναι διαχειριστής του πλοίου όπως ήταν και στο ξενοδοχείο. Μαζί με τα παιδιά στην τάξη, θα βρίσκεται και η Bailey Pickett. Το πλοίο ταξιδεύει σε όλο τον κόσμο σε χώρες όπως Ιταλία, Ελλάδα, Ινδία, και το Ηνωμένο Βασίλειο. Το πρώτο επεισόδιο προβλήθηκε στην Αγγλία στις 19 Σεπτεμβρίου, 2009, και στην Αμερική στις 26 Σεπτεμβρίου, 2008, παρακολουθώντας το πάνω από 5,7 εκ. τηλεθεατές. Στις 19 Οκτωβρίου 2009, ανακοινώθηκε ότι η σειρά έχει ανανεωθεί για τρίτο κύκλο, η οποία ξεκίνησε στις αρχές του 2010. Η σειρά είναι επίσης κορυφαία στη βαθμολογία για νεανική σειρά του 2009. Την σειρά την έχουν δημιουργήσει οι Danny Kallis και Jim Geoghan.''
Η σειρά μεταδίδεται σε περισσότερες από 30 χώρες σε όλο τον κόσμο και είναι μαγνητοσκοπημένη μπροστά σε ζωντανό κοινό στο στούντιο. Στις 21 Αυγούστου 2009 με την έναρξη του δεύτερου κύκλου, η σειρά έγινε μια από τις σειρές του Disney Channel αυθεντικές σειρές που μεταδίδεται σε High Definition(υψηλή ευκρίνειας εικόνα και ήχο). Στην Αμερική ο δεύτερος κύκλος τελείωσε στις 18 Ιουνίου 2010, το Disney Channel δημιούργησε και τον τρίτο και τελευταίο κύκλο στις 2 Ιουλίου 2010, ο οποίος τελείωσε στις 6 Μαΐου 2011 με το επεισόδιο "Graduation on Deck" (Αποφοίτηση εν πλω). Λίγο νωρίτερα στις 25 Μαρτίου 2011 βγήκε και η ταινία The Suite Life Movie (Ζακ και Κόντι, η ταινία)
Επισκόπηση Σειράς
1ος Κύκλος
2ος Κύκλος
3ος Κύκλος
Άλλα Επεισόδια
Εξωτερικοί σύνδεσμοι
Κατηγορία:Αμερικανικές τηλεοπτικές σειρές Κατηγορία:Νεανικές σειρές Κατηγορία:Τηλεοπτικές σειρές του Disney Channel
Εθνική Αρμενίας (ποδόσφαιρο ανδρών)
Η εθνική ομάδα ποδοσφαίρου της Αρμενίας εκπροσωπεί την Αρμενία στις διεθνείς διοργανώσεις του αθλήματος και διευθύνεται από την Ποδοσφαιρική Ομοσπονδία Αρμενίας που είναι η διοικούσα αρχή για το ποδόσφαιρο στην χώρα.
Ιστορία
Η Αρμενία είναι μια από τις πιο πρόσφατες εθνικές ομάδες στον κόσμο, αφού προήλθε το 1992, μετά από την διάλυση της Σοβιετικής Ένωσης. Στην μικρή ιστορία της, δεν έχει καταφέρει να προκριθεί σε τελικές φάσεις για το Παγκόσμιο Κύπελλο ή για το Ευρωπαϊκό πρωτάθλημα ποδοσφαίρου.
Στάδιο
Η εθνική ποδοσφαίρου της Αρμενίας έχει ως έδρα, το Δημοκρατικό Στάδιο του Γερεβάν που είναι η πρωτεύουσα και η μεγαλύτερη πόλη της χώρας, ενώ το γήπεδο έχει χωρητικότητα 14,403 θέσεις.
Στατιστικά
Πρώτος ποδοσφαιριστής όλων των εποχών σε συμμετοχές είναι ο Σαργκίς Χοβσεπιάν με 132 εμφανίσεις, ενώ πρώτος σκόρερ είναι ο Χενρίκ Μιχιταριάν με 25 γκολ.
Εξωτερικοί σύνδεσμοι
Κατηγορία:Εθνική Αρμενίας (ποδόσφαιρο)
Κρίστιαν Χολστ
Ο Κρίστιαν Χολστ (γεννήθηκε 25 Δεκεμβρίου 1981) είναι Δανός από τους Νήσους Φερόες πρώην ποδοσφαιριστής και νυν προπονητής.
Καριέρα
Ξεκίνησε την καριέρα του από την Thurø. Στη συνέχει αγωνίστηκε με την Svendborg πριν μεταγραφεί στη Lyngby Boldklub το 2003. Το 2004 βραβεύτηκε ως ο καλύτερος παίχτης της δεύτερης κατηγορίας της Δανίας από την ομοσπονδία της χώρας. Το 2008 μετεγράφηκε στην Silkeborg IF.
Εξωτερικοί σύνδεσμοι
Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές Σίλκεμποργκ ΙΦ Κατηγορία:Ποδοσφαιριστές ΦΚ Σβέντμποργκ Κατηγορία:Ποδοσφαιριστές Λύνγκμπυ ΒΚ Κατηγορία:Ποδοσφαιριστές Σουπερλίγκα Δανίας Κατηγορία:Δανοί ποδοσφαιριστές
Ποινική προδικασία
Η ποινική προδικασία είναι η διαδικασία που μεσολαβεί από την άσκηση της ποινικής δίωξης από τον εισαγγελέα και τερματίζεται με την οριστική παραπομπή του κατηγορουμένου στο ακροατήριο ή την απαλλαγή του χωρίς δίκη. Σκοπός της προδικασίας είναι να διαλευκανθεί η υπόθεση και να διαπιστωθεί αν υπάρχουν αποχρώσες ενδείξεις ότι ο κατηγορούμενος τέλεσε το έγκλημα για το οποίο του έχει ασκηθεί η ποινική δίωξη. Η ποινική προδικασία είναι γραπτή σε αντίθεση με τη διαδικασία στο ακροατήριο, η οποία στις ποινικές υποθέσεις είναι πάντοτε υποχρεωτικά προφορική (είναι χαρακτηριστικό ότι για να ληφθούν υπ' όψιν έγγραφα στο ακροατήριο θα πρέπει να αναγνωσθούν μεγαλόφωνα από τους δικαστές).
Η προδικασία οφείλει να συμβιβάσει δύο αντίθετα συμφέροντα. Το ένα συμφέρον είναι τα εγκλήματα να διαλευκάνονται γρήγορα και ο ένοχος να τιμωρείται σύντομα σε σχέση με την τέλεση της πράξης, να αποδίδεται δηλαδή γρήγορα δικαιοσύνη. Το άλλο συμφέρον είναι να μην επιβαρύνονται τα δικαστήρια άσκοπα με υποθέσεις και να μην ταλαιπωρούνται αθώοι συρόμενοι στα δικαστήρια με αστήρικτες κατηγορίες. Το δικαστήριο στο ακροατήριο δεν έχει τη δυνατότητα να συλλέξει νέα στοιχεία για την υπόθεση. Τα στοιχεία πρέπει να έχουν κατά το δυνατόν συλλεγεί από πριν. Παράλληλα, ο κατηγορούμενος πρέπει να ξέρει επακριβώς γιατί κατηγορείται και τι στοιχεία υπάρχουν εναντίον του για να μπορεί να προετοιμάσει την άμυνά του.
Άσκηση Δίωξης
Ο Εισαγγελέας, με το που λάβει γνώση της τέλεσης ενός εγκλήματος, είτε μετά από ενημέρωση Αρχής, είτε μετά από έγκληση του παθόντος είτε μετά από μήνυση τρίτου είτε μόνος του (αυτεπαγγέλτως), οφείλει να ασκήσει ποινική δίωξη (εφόσον συντρέχουν καταφανείς λόγοι) κατά του φερόμενου ως ενόχου. Μόνο, αν η επαπειλούμενη κατηγορία είναι προφανώς αβάσιμη οφείλει να θέσει την υπόθεση στο αρχείο. Σε κακουργήματα και πλημμελήματα αρμοδιότητας τριμελούς πλημμελειοδικείου και τριμελούς εφετείου πρέπει να έχει προηγηθεί πριν από την άσκηση της ποινικής δίωξης προκαταρκτική εξέταση ή να έχουν διενεργηθεί προανακριτικές πράξεις (εξέταση στοιχείων, μαρτύρων, εμπλεκομένων κλπ.) από την Αστυνομία ή τον πταισματοδίκη (N. 4620/2019). Η υπόθεση όμως μπορεί παρ' όλα αυτά να μην είναι ξεκάθαρη και να χρήζει περαιτέρω διερεύνησης. Αν δεν είναι ξεκάθαρη και οδηγηθεί κατευθείαν στο ακροατήριο, μπορεί να ταλαιπωρηθούν αθώοι και να μην ξεκαθαρίσει η υπόθεση ή να δικάζεται για μακρό χρόνο. Το δίκαιό μας δεν επιθυμεί να ερευνά ο εισαγγελέας τη βασιμότητα των καταγγελιών που του γίνονται (με μήνυση ή έγκληση), επειδή αυτός είναι που θα προσπαθήσει να στηρίξει την κατηγορία στο ακροατήριο και ενδέχεται να μην είναι αντικειμενικός. Έτσι αναθέτει τη διερεύνηση της βασιμότητας της μήνυσης σε έναν ανεξάρτητο δικαστή, τον ανακριτή ή τον πταισματοδίκη.
Διαδικασία του Αυτοφώρου
Σε πλημμελήματα, που τα πραγματικά περιστατικά είναι πιο ξεκάθαρα και ο δράστης έχει συλληφθεί μέχρι το πέρας της επόμενης ημέρας από την τέλεση της πράξης ακολουθείται η διαδικασία του αυτοφώρου, η υπόθεση εισάγεται δηλαδή χωρίς προδικασία, απευθείας στο Αυτόφωρο Μονομελές ή Τριμελές Πλημμελειοδικείο. Ο φερόμενος ως δράστης, όταν προσαχθεί ενώπιον του αυτόφωρου δικαστηρίου έχει δικαίωμα να ζητήσει τριήμερη αναβολή για να προετοιμάσει την υπεράσπισή του. Αν είναι βεβαιωμένη η διεύθυνση κατοικίας του, δεν κρατείται για το τριήμερο της αναβολής, αλλά αφήνεται ελεύθερος.
Ανάκριση
Αν ασκηθεί ποινική δίωξη σε βαθμό κακουργήματος, μετά τη διεξαγωγή προανάκρισης ή και προκαταρκτικής εξέτασης, ο εισαγγελέας αποστέλλει τη δικογραφία στον τακτικό ανακριτή (που είναι πρωτοδίκης δικαστής ειδικά αποσπασμένος, συνήθως για μία διετία). Ο ανακριτής έχει την δυνατότητα να επαναλάβει όλες τις προανακριτικές πράξεις (λ.χ. επανεξέταση μαρτύρων) και να προβεί σε όποιες άλλες ανακριτικές πράξεις κρίνει αναγκαίες (λ.χ. άνοιγμα τραπεζικών λογαριασμών, αυτοψία κλπ.), συντάσσοντας τις κατά τη δικονομία εκθέσεις (λ.χ. έκθεση αυτοψίας, έκθεση κατάσχεσης αντικειμένων ή εγγράφων κλπ). Μετά την ολοκλήρωση καλεί τον κατηγορούμενο σε απολογία, αφού προηγουμένως του κοινοποιήσει όλα τα έγγραφα της δικογραφίας. Ο κατηγορούμενος, συνήθως ο δικηγόρος του, έχει δικαίωμα λήψης αντιγράφων. Μετά την απολογία του κατηγορουμένου και ευθύς αμέσως ο ανακριτής, μετά της σύμφωνης γνώμης του εισαγγελέα, είτε αφήνει τον κατηγορούμενο ελεύθερο, είτε τον προφυλακίζει, είτε του επιβάλλει περιοριστικούς όρους (χρηματική εγγύηση, απαγόρευση εξόδου από τη χώρα, εμφάνιση στο οικείο του αστυνομικό τμήμα κάθε 1η και 15η κάθε μήνα). Η δικογραφία επιστρέφεται στην εισαγγελία. Ο εισαγγελέας υποβάλλει πρόταση στο δικαστικό συμβούλιο για παραπομπή του κατηγορουμένου στο αρμόδιο κατά την ύλη και τόπο δικαστήριο. Αν το δικαστικό συμβούλιο κρίνει ότι υπάρχουν αποχρώσες ενδείξεις εκδίδει παραπεμπτικό βούλευμα. Κατόπιν ορίζεται τακτική δικάσιμος. Το συμβούλιο έχει το δικαίωμα να εκδώσει και απαλλακτικό βούλευμα, αν κρίνει ότι δεν υπάρχουν επαρκείς αποδείξεις ή αν απλώς ο κατηγορούμενος είναι τελικά αθώος. Στα ενδιάμεσα αυτά δικονομικά στάδια ο κατηγορούμενος έχει πλειονότητα δικαιωμάτων (λ.χ. να υποβάλει αίτηση αποφυλάκισης, αν έχει προφυλακισθεί - ο νόμος χαρακτηρίζει την προφυλάκιση σαν προσωρινή κράτηση - ή να ασκήσει έφεση κατά του παραπεμπτικού βουλεύματος). Στις περιπτώσεις πλημμελημάτων, δε διενεργείται κύρια ανάκριση (αποκαλείται και "τακτική"), εκτός αν απαιτείται ιδιαίτερη διαλεύκανση.
Συμβούλιο
Ο νομοθέτης, φοβούμενος ότι ο ανακριτής μπορεί επηρεασμένος από την έρευνα να μην είναι αντικειμενικός στην κρίση του, αν τα στοιχεία επαρκούν για την παραπομπή της υπόθεσης σε δίκη, αναθέτει την απόφαση για την περάτωση της ανάκρισης και για το αν θα παραπεμφθεί ο κατηγορούμενος στο ακροατήριο σε άλλους δικαστές, δηλαδή στο Δικαστικό Συμβούλιο. Ο εισαγγελέας εισηγείται στο Συμβούλιο Πλημμελειοδικών την παραπομπή του κατηγορουμένου στο ακροατήριο (παραπεμπτική πρόταση) ή, αν δεν έχουν προκύψει επιβαρυντικά στοιχεία για τον κατηγορούμενο, την παύση της ποινικής δίωξης και την απαλλαγή του κατηγορουμένου (απαλλακτική πρόταση). Το Συμβούλιο Πλημμελειοδικών αποτελείται από έναν Πρόεδρο Πρωτοδικών και δύο Πρωτοδίκες. Παλαιότερα συμμετείχε και ο ανακριτής (ως ένας από τους τρεις), αλλά πλέον δε συμμετέχει. Στο Συμβούλιο Πλημμελειοδικών εκτός από την πρόταση του εισαγγελέα, υποβάλλουν τις απόψεις τους ο κατηγορούμενος και ο πολιτικώς ενάγων (το θύμα του εγκλήματος), αν υπάρχει. Η διαδικασία ενώπιον του Συμβουλίου είναι γραπτή, δεν υπάρχει δηλαδή δημόσια συνεδρίαση, εκτός από εξαιρετικές περιπτώσεις. Το Συμβούλιο Πλημμελειοδικών αποφασίζει με βάση τα στοιχεία που έχει αν πρέπει να περατωθεί ή να συνεχιστεί η ανάκριση και αν προκύπτουν σοβαρές ενδείξεις ότι ο κατηγορούμενος τέλεσε το έγκλημα για το οποίο του έχει ασκηθεί η ποινική δίωξη. Η απόφασή του ονομάζεται βούλευμα. Αν προκύπτουν σοβαρές ενδείξεις, παραπέμπει την υπόθεση να δικαστεί στο ακροατήριο από το αρμόδιο δικαστήριο (παραπεμπτικό βούλευμα), αν όχι, απαλλάσσει τον κατηγορούμενο και παύει την ποινική δίωξη (απαλλακτικό βούλευμα).
Κατά του βουλεύματος του Συμβουλίου Πλημμελειοδικών μπορεί να ασκηθεί έφεση, ανάλογα με τη βαρύτητα του εγκλήματος. Έφεση μπορεί να ασκήσει ο κατηγορούμενος, ο εισαγγελέας ή ο πολιτικώς ενάγων. Η έφεση εκδικάζεται κατά την ίδια διαδικασία από το Συμβούλιο Εφετών, αποτελούμενο από έναν Πρόεδρο Εφετών και δύο Εφέτες. Κατά του βουλεύματος του Συμβουλίου Εφετών μπορεί να ασκηθεί από τα ίδια πρόσωπα αναίρεση ενώπιον του Αρείου Πάγου. Ο Άρειος Πάγος σε συμβούλιο εκδίδει αμετάκλητο βούλευμα.
Εξαιρέσεις
Κατηγορία:Ποινικό Δίκαιο Κατηγορία:Δικονομικό Δίκαιο
Α΄ κατηγορία ποδοσφαίρου ανδρών Κύπρου 1985-86
Η Α΄ κατηγορία ποδοσφαίρου ανδρών Κύπρου 1985-86 ήταν η 47η έκδοση της Α΄ κατηγορίας ποδοσφαίρου της Κύπρου. Το πρωτάθλημα κέρδισε ο ΑΠΟΕΛ για 13η φορά στην ιστορία του.
Σύστημα διεξαγωγής
Στο πρωτάθλημα της Α΄ κατηγορίας 1985-86 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Αν και η προκήρυξη προνοούσε τον υποβιβασμό δύο ομάδων στη Β΄ κατηγορία 1986-87 (αρχικά υποβιβάστηκαν ΑΠΟΠ και Ερμής), εντούτοις λόγω της παράτυπης μετεγγραφής του Γιώργου Γκαβασιάδη από τον Πανιώνιο στον Απόλλωνα που είχε ως αποτέλεσμα πολλές ομάδες να υποβάλλουν ένταση κατά του κύρους του αγώνα τους με τον Απόλλων η ΚΟΠ, προκειμένου να λύσει το πρόβλημα που είχε δημιουργηθεί, αποφάσισε μετά την ολοκλήρωση του πρωταθλήματος, να μην ισχύσει ο υποβιβασμός σε καμία κατηγορία της.
Η πρωταθλήτρια ομάδα εξασφάλιζε τη συμμετοχή της στο Κύπελλο Πρωταθλητριών Ομάδων Ευρώπης 1986-87. Επιπλέον, η ομάδα που τερμάτισε στη δεύτερη θέση εξασφάλιζε τη συμμετοχή της στο Κύπελλο ΟΥΕΦΑ 1986-1987.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την προηγούμενη περίοδο
Σε σχέση με το πρωτάθλημα Α΄ κατηγορίας 1984-85, στο πρωτάθλημα της περιόδου 1985-86 συμμετείχαν οι δύο πρώτες ομάδες του πρωταθλήματος Β΄ κατηγορίας 1984-85 Ερμής Αραδίππου και ΑΠΟΠ Πάφου. Στο πρωτάθλημα δεν συμμετείχαν η Ομόνοια Αραδίππου και ο Ευαγόρας Πάφου που είχαν υποβιβαστεί στη Β΄ κατηγορία 1985-86.
Ομάδες, στάδια και τοποθεσίες
Ο πίνακας που ακολουθεί παρουσιάζει αλφαβητικά τις ομάδες που συμμετείχαν στο πρωτάθλημα και τα στάδια που χρησιμοποίησαν.
1Η Νέα Σαλαμίνα χρησιμοποίησε δύο έδρες. Τα 7 από τα 13 εντός έδρας παιχνίδια τα έδωσε στο Στάδιο Αναγέννησης Δερύνειας και τα υπόλοιπα 6 στο Παλιό ΓΣΖ.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος: